R1 m. beloning vir inligting oor rooftogEen van SBV se voertuie Die maatskappy sê ŉ aansienlike bedrag geld is by die SBV-kontantsentrum deur ŉ onbekende aantal rowers gesteel. “SBV kan bevestig dat ‘n rooftog Maandagoggend by die SBV-kontantsentrum in Witbank plaasgevind het… [en dat die maatskappy] ‘n beloning van R1 miljoen aanbied vir inligting wat kan lei tot die suksesvolle arrestasies en skuldigbevinding van die skuldiges, “het die maatskappy in ‘n verklaring gesê. Enige lede van die publiek wat inligting het oor die voorval kan die maatskappy kontak by 083-408-7029. In September 2006 is vier SBV-veiligheidswagte dood nadat ’n geldwa aan die brand gesteek is tydens ŉ transitorooftog. Dit is as die wreedste en grusaamste transitorooftog in die geskiedenis van Suid-Afrika beskryf. In Augustus 1996, in die grootste kontantrooftog tot nog toe in Suid-Afrika, is R31,4 miljoen van SBV gebuit.